

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2022. október 3-i rendes ülésére**

**Napirend tárgya:**

**Az önkormányzat tulajdonában lévő úthálózat**

**hóeltakarítási és téli síkosság mentesítési munkáinak elvégzésére vonatkozó pályázat kiírása**

**A napirendet tárgyaló ülés dátuma**: **2022. 10.03.**

**A napirendet tárgyaló ülés:** **Pénzügyi Bizottság, Képviselő-testület**,

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3. Költségkihatások és egyéb szükséges feltételeket, illetve megteremtésük javasolt forrásai:**

A költségvetésben biztosított pénzügyi források

**4. Tényállás bemutatása:**

A síkosságmentesítés olyan téli üzemeltetési feladat, amely a közút gépjármű-közlekedésre szolgáló felületének síkosság elleni védekezését és a hó eltakarítását foglalja magába.

A településüzemeltetési feladatokon belül, a helyi közutak fenntartását a Magyarország helyi önkormányzatairól szóló 2011. évi CLXXXIX. törvény 13.§. (1) bekezdésében foglaltak szerint az önkormányzat feladataként jelöli meg. A közúti közlekedésről szóló 1988. évi I. törvény értelmében helyi közút tulajdonosa és kezelője a települési önkormányzat.

A helyi közutak kezelésének szakmai szabályairól szóló 5/2004. (I.28.) GKM rendelet alapján a helyi közút téli útüzemeltetési feladatait az önkormányzatnak kell ellátni.

Az önkormányzat tulajdonában lévő úthálózat hóeltakarítási és téli síkosság mentesítési munkáinak elvégzésére vonatkozó szerződés 2022.március 31-én lejárt.

Az Önkormányzata a téli útüzemeltetési feladatainak hóeltakarítási és téli síkosság mentesítési munkáinak elvégzésére a 2022. november 15-től 2025. március 1-ig terjedő időszakra pályáztatási eljárást kíván lefolytatni.

Telki község Önkormányzat és intézményei - 104/2022.(IX.14.) számú határozatával jóváhagyott - Beszerzési szabályzatának VI. 4.3 pontja alapján, a beszerzésre felkért ajánlattevők köre előzetesen nem határozható meg - nyílt, hirdetmény útján közzétett pályázati felhívás alapján történik, melyet az önkormányzat internetes honlapján lehet jelenít meg.

Telki, 2022. szeptember 28 Deltai Károly

polgármester

**Határozati javaslat**

**Telki község Önkormányzat Képviselő-testülete  
…/2022. (X. ) Öh. sz. határozata**

**Az önkormányzat tulajdonában lévő úthálózat**

**hóeltakarítási és téli síkosság mentesítési munkáinak elvégzésére vonatkozó pályázat kiírása**

Telki község Önkormányzat Képviselő-testülete úgy határoz, hogy az önkormányzat tulajdonában lévő úthálózat

hóeltakarítási és téli síkosság mentesítési munkáinak elvégzésére 2022. november 15-től 2025. március 1-ig terjedő időszakra pályázatot ír ki.

Felhatalmazza a polgármestert a pályáztatási eljárás lefolytatására.

Felelős: Polgármester

Határidő: azonnal